Тези алтернативи са предвидени, тъй като засега поне въвеждането на лична карта със специален електронен чип се бави, а пилотното дистанционно електронно гласуване следва да заработи до края на 2018 година. Затова и от „Електронно управление” казват следното в заданието: "До влизане в действие на националната схема за електронна идентификация, съгласно изискванията на Закона за електронната идентификация и действащите нормативни правила за оперативна съвместимост е необходимо да се предвиди интеграция с разработения за нуждите на електронното управление хоризонтален компонент е-автентикация, чрез която да се изпълнят изискванията на действащата нормативна уредба".